## Rješenje Ustavnog suda Republike Hrvatske broj U-VII-233/1992. od 6. kolovoza 1992.

### NN 50/1992 (11.8.1992.), Rješenje Ustavnog suda Republike Hrvatske broj U-VII-233/1992. od 6. kolovoza 1992.

# USTAVNI SUD REPUBLIKE HRVATSKE

Ustavni sud Republike Hrvatske, na temelju članka 39. i 40. Ustavnog
zakona o Ustavnom sudu Republike Hrvatske ("Narodne novine",
br. 13/91). te članka 53. Zakona o izborima zastupnika u Sabor Republike
Hrvatske ("Narodne novine", br. 22/92), na sjednici 6. kolovoza
1992. godine. donio je

## RJEŠENJE

1. Usvaja se zahtjev Srpske narodne stranke da Ustavni sud Republike
Hrvatske. u izvršavanju nadžora nad ustavnošću i zakonitošću
izbora, poduzme odgovarajuće mjere kojima bi osigurao pripadnicime
srpske nacionalnosti njihova ustavna i zakonska prava na zastupljenost
u Saboru Republike Hrvatske razmjerno njihovom udjelu u ukupnom stanovništvu
Republike Hrvatske.

2. U provedbi točke 1. rješenja utvrđuje se da se na nacionalne
stranke pripadnika etničkih i nacionalnih zajednica ili manjina
koji sudjeluju u stanovništvu Republike Hrvatske s više od 8%, ne primjenjuje
ograničavajuća klauzula, tj. kriterij utvrđen člankom
24. stavak 4. Zakona o izborima zastupnika u Sabor Republike Hrvatske,
već se na njih odnosi članak 10. i 26. Zakona o izborima zastupnika
u Sabor Republike Hrvatske.

3. Izborna komisija Republike Hrvatske će u skladu s člancima
10. i 26. Zakona o izborima utvrditi po redu prema redoslijedu uspjeha
svake državne liste na izborima koji su pripadnici određenih zajednica
ili manjina koji su bili kandidirani na državnim listama, a nisu izabrani,
izabrani za zastupnike pripadnike iz članka 10. točka 1.
Zakona o izborima.

4. Ovo rješenje objavit će se u "Narodnim novinama".

Obrazloženje

Srpska narodna stranka podnijela je Ustavnom sudu Republike Hrvatske
zahtjev da; postupku nadzora nad ustavnošću i zakonitošću izbor,
poduzme odgovarajuće mjere u osiguravanju pripadnicima etničkih
i nacionalnih zajednica ili manjina koji sudjeluju u stanovništvu Republike
Hrvatske s više od 8%, njihovih ustavnih i zakonskih prava na zastupljenost
u Saboru Republike Hrvatske razmjerno svom udjelu u ukupnom stanovništvu,
a shodno članku 18, stavcima 1. i 4. Ustavnog zakona o ljudskim
pravima i slobodama i o pravima etničkih i nacionalnih zajednica
ili manjina u Republici Hrvatskoj ("Narodne novine", br. 34/92
- pročišćeni tekst), te člancima 10. i 26. Zakona o
izborima zastupnika u Sabor Republike Hrvatske ("Narodne novine",
br. 22/92). Navode da nije u skladu s navedenim odredbama Ustavnog zakona
i Zakona da se na nacionalne stranke manjina koje sudjeluju u stanovništvu
Republike Hrvatske s više od 8% primjenjuje ograničavajuća
klauzula iz članka 24. stavak 4. Zakona o izborima zastupnika u
Sabor Republike Hrvatske, tj. kriterij koji se odnosi na ostale državne
liste za koje glasuju svi pripadnici hrvatskog naroda. To bi značilo
da bi državna lista nacionalnih stranaka morala dobiti više od 3% glasova
da bi mogla sudjelovati u diobi zastupničkih mjesta. Na taj način
ni jedna nacionalna stranka ne bi bila u mogućnosti sudjelovati u
diobi zastupničkih mjesta, što bi onemogučilo primjenu članka
18. Ustavnog zakona te članka 10. Zakona o izborima.

Zahtjev je osnovan. Ustav Republike Hrvatske medu temeljne slobode prava
čovjeka i građanina člankom 15. stavkom 1. unosi utvrđenje
o ravnopravnosti pripadnika svih naroda i manjina u Republici Hrvatskoj.
U ostvarivanju tog jamstva u segmentu ostvarivanja općeg i jednakog
biračkog prava iz članka 45. Ustava Republike Hrvatske, člankom
18. stavkom 1. Ustavnog zakona o ljudskim pravima i slobodama i o pravima
etničkih i nacionalnih zajednica ili manjina u Republici Hrvatskoj
(u daljnjem tekstu: Ustavni zakon), utvrđeno je da pripadnici etničkih
i nacionalnih zajednica ili manjina koji sudjeluju u stanovištu Republike
Hrvatske s više od 8%, imaju pravo na zastupljenost razmjerno svom udjelu
u ukupnom stanovništvu u Saboru i Vladi Republike Hrvatske, te tijelima
vrhovne sudbene vlasti. Istovremeno je stavkom 4. istog članka utvrđeno
da će se način izbora zastupnika iz stavka 1. urediti zakonom
i drugim propisima kojima se uređuju izbori u Republici Hrvatskoj.

U skladu s tim, člankom 10. stavkom 1. Zakona o izborima zastupnika
u Sabor Republike Hrvatske (u daljnjem tekstu: Zakon), utvrđeno je
da pripadnici etničkih i nacionalnih zajedriica ili manjina koji
sudjeluju u stanovništvu. s više od 8% na temelju popisa stanovništva iz
1981. godine, imaju pravo na zastupljenost u Saboru razmjerno svom udjelu
u ukupnom stanovništvu na način utvrđen tim Zakonom, s tim da
temelj za izračunavanje njihove razmjerne zastupljenosti u Zastupničkom
domu jest broj od 120 zastupnika ovoga Doma.

Način ostvarivanja prava pripadnika nacionalnih i etničkih
zajednica ili manjina iz članka 10. stavka 1. Zakona propisan je
člankom 26. Zakona. Prema članku 26. Zakona ako se na izborima
za zastupnike u Zastupnički dom ne postigne zastupljenost etničkih
i nacionalnih zajednica ili manjina koja se traži prema članku 10.
Zakona, broj zastupnika Zastupničkog doma povećat će
do broja koji je potreban da bi tražena zastupljenost bila ostvarena, a
izabranim zastupnicima smatrat će se oni pripadnici određene
zajednice ili manjine koji su ili kandiditi na državnim listama a nisu
izabrani; po redu prema razmjernom uspjehu svake liste na izborima. Srpska
narodna stranka kao nacionalna stranka pripadnika srpske nacionalosti istakla
je na raspisanim izborima za Sabor Republike Hrvatske državnu listu. koja
je međutim dobila manje od 3% glasova birača koji su pristupili
glasovanju. te ukoliko bi se odredba stavka 4. članka 24. Zakona
o izborima o tzv. ograničavajućoj klauzuli, odnosila i na
liste nacionalnih stranaka pripadnika manjina, oni bi bili onemogućeni
u ostvarivanju svojih prava koje im garantira članak 18. Ustavnog
zakona te članak 10. Zakona. Ustavni sud Republike Hrvatske smatra
da se kriterij za sudjelovanje u diobi zastupnićkih mjesta iz članka
24. stavak 4. Zakona ne odnosi na liste nacionalnih stranaka. Suprotno
stanovište dovelo bi u neravnopravan položaj pripadnike etničkih
i nacionalnih zajednica ili manjina koje sudjeluju u stanovništvu Republike
Hrvatske s više od 8% u odnosu na pripadnike manjina čiji je udio
u atanovništvu manji od 8%, za koje je Zahon predvidio poseban način
izbora zastupnika u Sabor Republike Hrvatske. Budući iz odredaba
Zakona ne proizlazi da se ograničavajuća klauzula odnosi i
na liste nacionalnih stranaka pripadnika manjina, Srpska narodna stranka
ima pravo s drugim driavnim listama koje su na izborima za Sabor Republike
Hrvatske dobile više od 3% razmjerno učestvovati u diobi zastupničkih
mjesta pripadnika srpske nacionalnosti koja se traži prema članku
10. stavku 1. Zakona, a u skladu s člankom 26. stavku 1. Zakona.
Kraj ođsutnosti ograničavajuće klauzule iz članka
24. stavak 4. Zakona, dok god postoji mogućnost popune zastupničkih
mjesta pri padnika manjina iz članka 10. stavak 1. Zakona s državnih
lista i liste nacionalnih stranaka, u konkretnom slućaju Srpske narodne
stranke, nisu u smislu članka 26. stavak 2. potrebni dopunski izbori.
U skladu s iznesenim Sud je donio rješenje kao u izreci. Točka 4.
rješenja temelji se na članku 20. stavku 1. Ustavnog zakona o Ustavnom
sudu Republike Hrvatske.

Broj : U-VII-233/ 1992

Zagreb, 6. kolovoza 1992.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 50/1992-1328